sagorsarker/bangla-wikipedia huggingface dataset:
ন্যাশনাল ইনস্টিটিউট অব ইঞ্জিনিয়ারিং এন্ড টেকনোলজি

ন্যাশনাল ইনস্টিটিউট অব ইঞ্জিনিয়ারিং এন্ড টেকনোলজি বাংলাদেশের রাজধানী ঢাকার ৬৯ বীর উত্তম কাজী নুরুজ্জামান রোড, তেজগাঁও, ঢাকায় অবস্থিত একটি বেসরকারি পলিটেকনিক ইনস্টিটিউট। কলেজটি ২০১৩ সালে প্রতিষ্ঠিত হয়।
প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের কারিগরী শিক্ষায় বিশেষ ভূমিকা পালন করে আসছে।
ন্যাশনাল ইনস্টিটিউট অব ইঞ্জিনিয়ারিং এন্ড টেকনোলজি পান্থপথ, কলাবাগান এলাকায় অবস্থিত। এর পূর্বে সোনারগাঁও বিশ্ববিদ্যালয় এবং দক্ষিণ-পূর্বে বসুন্ধরা সিটি অবস্থিত
রাজধানী শহর ঢাকার অন্যতম শিল্প এলাকা তেজগাঁও এর ৬৯ বীর শ্রেষ্ঠ নুরুজ্জামান রোড, ঢাকা এলাকায় ক্যাম্পাস অবস্থিত। মূল ক্যাম্পাসে রয়েছে সাততলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ কক্ষ, পাঁচটি বড় কম্পিউটার ল্যাব ও ল্যবরেটরী রয়েছে। মূল ভবনের নিচতলায় রয়েছে মসজিদ ও ক্যান্টেইন।
একাডেমিক প্রযুক্তি সমূহের মধ্যে রয়েছে
এখানে গরিব এবং মেধাবী শিক্ষার্থীদের জন্য রয়েছে স্কলারশীপের ব্যবস্থাসহ টিউশন ফি থেকে বিশেষ ছাড় প্রদান করা হয়ে থাকে।
ন্যাশনাল ইনস্টিটিউট অব ইঞ্জিনিয়ারিং এন্ড টেকনোলজি এর ছাত্রদের জন্য আবাসিক হলের সুবিধা রয়েছে।
বাংলা ভাষায় রচিত আত্মজীবনী ও স্মৃতিকথার তালিকা

আত্মজীবনী হচ্ছে স্বরচিত জীবনচরিত। বিশ্বের অন্যান্য সাহিত্যের মতো বাংলা সাহিত্যেও আত্মজীবনী একটি বিশেষ স্থান অধিকার করে আছে। ভাষায় অনেক আত্মজীবনী রচিত হয়েছে, যদিও সবগুলি এখন আর পাওয়া যায় না। উনিশ শতকের আগে বাংলা ভাষায় লিখিত কোন আত্মজীবনী পাওয়া যায় না। প্রাচীন ও মধ্যযুগের গীতিকবিতায় ভণিতার মাধ্যমে আত্মপরিচয় তুলে ধরার একটা প্রয়াস লক্ষ্য করা যায়। বিশেষ করে, কাহিনীকাব্যে আত্মপরিচয় অনেকটা বিস্তৃত আকারে লেখা হয়েছে। কাব্যে ও কাব্যে এরূপ আত্মপরিচয় দিয়েছেন। তবে আধুনিক ধারার বলতে যা বোঝায়, এগুলি তার মধ্যে পড়ে না।
সাহিত্য হিসেবে আত্মজীবনীর যথার্থ প্রকাশ ঘটে উনিশ শতকের গোড়ার দিকে। এরূপ প্রথম আত্মজীবনী রচনা করেন দেওয়ান কার্তিকেয়চন্দ্র রায়।<
টেম্পল রান ২

টেম্পল রান ২ হল একটি অবিরাম চলমান ভিডিও গেম যা ঈমানগি স্টুডিওস দ্বারা নির্মিত এবং প্রকাশিত। "টেম্পল রানের" পরিণতি, এই গেম স্বামী-স্ত্রীর দল কেইথ শেফার্ড এবং নাটালিয়া লুক্যানোভা প্রযোজনা, পরিকল্পনা এবং প্রোগ্রামিং করেছেন, সঙ্গে কিরিল চাংগোভ দ্বারা শিল্পিত। এটি জানুয়ারি ১৭, ২০১৩-তে এ্যাপ স্টোরে, জানুয়ারি ২৪-এ গুগল প্লে-তে, এবং ডিসেম্বর ২০-এ উইন্ডোজ ফোন ৮-এ মুক্তি পায়।
জুন ২০১৪ অনুযায়ী, "টেম্পল রান ২" এবং পূর্বসংস্করগুলিকে ১ লক্ষ কোটি বারের চেয়েও বেশিবার ডাউনলোড করা হয়েছে।
"টেম্পল রান ২"-তে পূর্বসংস্করগুলির একই কন্ট্রোল রয়েছে। কিন্তু, এটি নিজেই এই গেমপ্লেতে জিপ-লাইন, খনির পথ, জলপ্রপাত, এবং আগুনের জেট বিমানের মতো নতুন প্রতিবন্ধকতা চালু করে সামান্য ভিন্ন করা হয়েছে। এই গেমে আরো রয়েছে নতুন শক্তি-বৃদ্ধি, এবং খেলোয়াড়রা এখন সবুজ মণি ব্যবহার করে মৃত্যু থেকে প্রধান চরিত্রটিকে বাঁচানোর ক্ষমতা আছে যা তারা দৌড়ে সংগ্রহ করে, বা অনলাইন থেকে কিনে নিতে পারেন। গেমটিকে প্রথম গেমটি থেকে একটি ভিন্ন জায়গায় সাজানো হয়েছে, এবং এর প্রধান চরিত্রটি দ্রুত দৌড়ে। তিনটি বানর যা আসল গেমে চরিত্রটিকে অনুসরণ করত তাদেরকে বাদ দেওয়া হয়েছে। এখন, একটি অসাধারণ বড় বানর নাম কুচাঁক হল একমাত্র বিরোধী।
উপরের বলা প্রাথমিক মুক্তি অনুযায়ী, সেখানে খেলার জন্য চারটি চরিত্র লভ্য ছিল, কিন্তু যা ২০১৬-তে সাতাশটিতে বৃদ্ধি পায়:
টেম্পল রান

টেম্পল রান একটি অবিরাম চলমান ত্রিমাত্রিক (3D) গেম এবং যা ইমানগি স্টুডিওস কর্তৃক তৈরি। জুন ২০১৪ পর্যন্ত, টেম্পল রান এর ধারাবাহিকগুলো ১ বিলিয়নের চেয়েও বেশি বার ডাউনলোড করা হয়েছে।
টেম্পল রানে, গেমাররা "গাই ডেঞ্জারস"(পলায়ন শিল্পী)", স্কারলেট ফক্স"(সাধারণ পরিব্রাজক)", ব্যারি বোনস"(শহরের নিরাপত্তাকর্মী)", কার্মা লি"(দূর প্রাচ্যের দ্রুততম দৌড়বিদ)", মন্টানা স্মিথ"(দ্বিতীয় সেরা পরিব্রাজক, ইন্ডিয়ানা জোনস এর পরে) চরিত্রগুলোর যেকোনো একটি চরিত্র পরিচালনা করে। নির্বাচিত চরিত্রটি অ্যাজটেক মন্দির থেকে একটি প্রাচীন এবং মূল্যবান সোনালী প্রতিমা খোঁজার কাজ শুরু করে । কিছুক্ষণের মধ্যেই খেলোয়াড় উপলব্ধি করতে পারে যে মন্দিরটি এমন একটি পৈশাচিক বানরের পরিবার দ্বারা সুরক্ষিত যারা তাকে গ্রাস করতে চায়। খেলাটি অবিরাম চলতে থাকে, মন্দিরের রাস্তার কোন শেষ নেই। খেলোয়াড় ততক্ষণ খেলে যতক্ষণ না চরিত্রটি কোনো একটি বড় বাঁধায় ধাক্কা খায়, জলের মধ্যে পড়ে বা দৈত্যাকার বানর দ্বারা আক্রান্ত হয়।
চরিত্র দৌড়াতে থাকলে, মোবাইল বাকিয়ে চরিত্রটিকে বামে বা ডানে নেওয়া যায়। চরিত্রটি চলমান অবস্থায় তিন ধরনের মুদ্রা পাওয়া যাবে: সোনালি, লাল, এবং নীল। একটি স্বর্ণের মুদ্রার মান এক। লাল মুদ্রার মান দুই, নীল মুদ্রার মান তিন। মুদ্রাগুলো পাওয়ার-আপ এবং অন্যান্য অক্ষর কিনতে এবং তারপর আপগ্রেড করতে ব্যবহার করা যেতে পারে। বাস্তব টাকা দিয়ে অ্যাপ-অভ্যন্তরীণ ক্রয়ের মাধ্যমে এই মুদ্রাগুলো কিনা সম্ভব। যখন খেলোয়াড় বাম বা ডানদিকে যেতে চায়, তখন টাচস্ক্রিন সংশ্লিষ্ট দিকে স্পর্শ করে টান দিতে হয়। খেলোয়াড় একটি বস্তুর উপর ঝাঁপ দিতে চাইলে, পর্দা ঊর্ধ্বে টান দিতে হয়; প্লেয়ার নিচে স্লাইড করতে ইচ্ছুক হলে নিচে টান দিতে হবে।
প্রাথমিক মুক্তি অ্যাপ স্টোর ৪ আগস্ট, ২০১১ তারিখে, তারপর থেকে গেমটির জনপ্রিয়তা বেড়ে যায়।
আব্দুল লতিফ বিন আব্দুল্লাহ সালেহ মুহাম্মদ আল-কাওয়ারী

আবদুল লতিফ বিন আবদুল্লাহ সালেহ মুহাম্মাদ আল-কাওয়ারী ১৯৭৫ সালে কাতারে জন্মগ্রহণ করেন।আন্তর্জাতিক সন্ত্রাসী গ্রুপ আল কায়েদার তহবিল সংগ্রহকারী, অর্থায়নকারী ও "নিরাপত্তা কর্মকর্তা"।
কাতারি সেনাবাহিনীতে চাকরিরত অবস্থায়, আল-কাওয়ারী ১৯৯৬ সালে ক্ষমতা অভিসংষনের ব্যর্থ চেষ্টা চালান, যার লক্ষ্য ছিলো সম্প্রতি ঘোষণাকৃত আমীর শেখ হামাদ বিন খলিফা আল-থানিকে ধ্বংস করে এবং তার পিতাকে সিংহাসন পুনঃস্থাপন (১০)। এই ব্যর্থ প্রচেষ্টা এর ফলে কয়েক ডজন গ্রেফতার এবং মৃত্যুদণ্ড কার্যকর হয়, যার মধ্যে রয়েছে আমিরের নিজের চাচাত ভাইয়ের কারাগার সহ, শেখ হামাদ বিন জসিম বিন হামাদ আল-থানি।
২০০০ সালের প্রথম দিকে আল-কাওয়ারী দুটি প্রধান আল-কায়দা সংগঠনের সাথে কাজ করেছিল: মোস্তফা হজ্ব মুহাম্মদ খান (এ.কে.এ হাশান গোল) এবং ইব্রাহিম ঈসা হজ্ব মুহাম্মদ আল বাকর গোলকে ২০১১ সালে আল কায়দার পরিচালিত ও কুরিয়ার হিসেবে মনোনীত করা হয়, যারা "কমপক্ষে ২০০৩ সাল থেকে" সক্রিয় ছিল এবং ২০১৪ সালে আল-বকরকে সন্ত্রাসী গ্রুপের আর্থিক, বস্তুগত এবং প্রযুক্তিগত সহায়তা প্রদানের জন্য মনোনীত করা হয়েছিল। আল কাওয়ারী পাকিস্তানে আল কায়েদার কাছে অর্থ হস্তান্তর করার জন্য গোল এবং আল-বাকারের সাথে কাজ করে, একই সময়ে আল কাওয়ারীও গোল জন্য একটি প্রতারণাপূর্ণ পাসপোর্ট প্রাপ্ত।
২০১২ সালের প্রথম দিকে আল-কাওয়ারী আল কায়দার জন্য মনোনীত হাজার হাজার ডলারের কুরিয়ারের আন্তর্জাতিক ভ্রমণকে সহায়তা করেছিল। পরে ইউএস ট্রেজারি ডিপার্টমেন্টের মতে, একই বছর তিনি কাতার ভিত্তিক চরমপন্থীদের কাছ থেকে বৈদেশিক দাতা তহবিল লাভের বিষয়টি নিশ্চিত করে কাতারের অর্থ সাহায্যকারীর কাছ থেকে অর্থ আদান-প্রদানের জন্য সমন্বয় সাধন করেন।
আল-কাওয়ারী অনলাইন অর্থ-উত্থাপনের প্ল্যাটফর্মের সাথে জড়িত ছিলেন, মাদাদ আহল আল-শাম। আল-শাম কাতার ভিত্তিক একটি দাতব্য সংস্থা ছিল যার অর্থ আল-নুসরা ফ্রন্ট, আল-কায়েদার সিরিয়ান শাখার তহবিল এবং সহায়তা প্রদান করে। আগস্ট ২01২ সালে আল-শামকে নুসরা ফ্রন্টের সদস্য হিসেবে "দলের জন্য [গোষ্ঠীর] পছন্দের শাখার" হিসাবে উল্লেখ করা হয়।
৫ আগস্ট ২০১৫ তারিখে মার্কিন কংগ্রেসের মাধ্যমে আল কাওয়ারীকে "মিডিল ইস্ট জুড়ে সন্ত্রাসীদের সহায়তা করার জন্য দায়ী অর্থদাতা" হিসেবে মনোনীত করা হয়। ইউএন। নিষেধাজ্ঞা এবং একই বছরের সেপ্টেম্বর ২১ তারিখে একটি পদ অনুসরণ। এই স্বীকৃতি সত্ত্বেও কাতার সরকার গ্রেফতার বা আল কাওরি সীমিত করেনি, এবং তিনি কাজ চালিয়ে যেতে বিশ্বাস করা হয়।
রুটিঘর

রুটিঘর বা পাঁউরুটিখানা বা বেকারি () বলতে এক ধরনের দোকানকে বোঝায় যেখানে বদ্ধ উনুন বা চুল্লীতে শুষ্ক তাপে সেঁকা ময়দা-ভিত্তিক খাদ্যদ্রব্য, যেমন পাঁউরুটি, কুকি, কেক, পেস্ট্রি, পাই, ইত্যাদি প্রস্তুত ও বিক্রয় করা হয়। কিছু কিছু রুটিঘরে চা-কফিও পরিবেশন করা হয়, যাতে ক্রেতারা দোকানে বসেই সেঁকা খাবার খেতে পারেন।
বদ্ধ চুল্লীতে শুষ্কতাপে সেঁকা পাঁউরুটি প্রস্তুতের ঐতিহ্য বিভিন্ন মানব সমাজে হাজার হাজার বছর ধরেই প্রচলিত ছিল। তবে রোমান সাম্রাজ্যের আমলে, খ্রিস্টপূর্ব ২য় শতকে এটি একটি পেশাদার কুটিরশিল্পে পরিণত হয়।
রুটিকার

রুটিকার ( "বেইখ্‌র্‌") বলতে এমন একজন পেশাদারকে বোঝায় যিনি আবদ্ধ চুল্লীতে ময়দা থেকে রুটি ও রুটি-জাতীয় খাদ্য প্রস্তুত করেন এবং সেগুলি বিক্রয় করেন। যেখানে রুটিকার কাজ করেন, তাকে রুটিঘর বলা হয়।
হাজার হাজার বছর ধরেই খাদ্যশস্যের দানা একটি প্রধান খাদ্য হিসেবে পরিগণিত হত। চুল্লীতে সেঁকে রুটি প্রস্তুত করাও তাই একটি অতিপ্রাচীন পদ্ধতি। প্রাচীন গ্রিকেরা খ্রিস্টপূর্ব ৫ম-৬ষ্ঠ শতকেই বদ্ধ চুল্লীতে সম্ভবত শত শত ধরনের রুটি প্রস্তুত করত।
কালা ই নাউ জেলা

কালা ই নাউ বা কালা-ই-নাউ অথবা কালানাউ (قلعه نو), আফগানিস্থানের বাদঘিজ প্রদেশের পশ্চিমের একটি জেলা। জেলাটির জনসংখ্যা ১৯৯০ সালের জড়িপ অনুসারে আনুমানিক ৮২,৫২৫; আদিবাসীদের মাঝে আনুমানিক ৮০% তাজিক ও আইমাক হাজারা। সামান্য কিছু পশতুন, বেলুচ এবং তুর্কী।
জেলা সদর কালা ই নাউ শহর, এটা একই সাথে প্রাদেশিক রাজধানী। জেলাটি পেস্তা বনের জন্যে বিখ্যাত।
গার্ডেনরিচ উড়ালপুল

গার্ডেনরিচ উড়ালপুল হল দক্ষিণ কলকাতার বন্দর এলাকার গার্ডেনরিচ ও মাঝেরহাটের মধ্যে সংযোগকারী কটি উড়ালপুল। ৪.৪ কিলোমিটার লম্বা এবং চার লেনের উড়ালপুল ৯ মার্চ ২০১৮ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় উদ্বোধন করেন। গার্ডেনরিচের ব্রুকলিন মোড় থেকে উড়ালপুলটি এসে নামবে মাঝেরহাটের সেতুর কাছে। অন্য একটি শাখা নামবে রিমাউন্ট রোডের কাছে।
কলকাতা শহরের অন্যতম ঘিঞ্জি এলাকা খিদিরপুর ও গার্ডেনরিচ। ঘনবসতিপূর্ণ হওয়ার পাশাপাশি যানজট এই অঞ্চলের অন্যতম প্রধান সমস্যা। যানজটের মূল কারণ বন্দর এলাকায় ঢোকা এবং বেরোনো বড় বড় ট্রেলার এবং ট্রাক। এই জটে আটকে অনেক সময়ে চূড়ান্ত হয়রানি হয় রোগীদেরও। নিত্য এই যন্ত্রণা থেকে মুক্তি পেতে বাসিন্দারা দীর্ঘ দিন ধরে একটি উড়ালপুল তৈরির দাবি জানিয়ে আসছিলেন।
২০১৪ সালে মুখ্যমন্ত্রী মমতা বন্দ্যোপাধ্যায় খিদিরপুরে একটি অনুষ্ঠানে গিয়ে দেখেছিলেন, সার্কুলার গার্ডেনরিচ রোডে তীব্র যানজট। ওই রাস্তাটি খিদিরপুর যাওয়ার প্রধান মাধ্যম। সে সময়েই এলাকার বিধায়ক তথা পুর ও নগরোন্নয়ন মন্ত্রী ফিরহাদ হাকিম একটি উড়ালপুল তৈরির জন্য মুখ্যমন্ত্রীর কাছে প্রস্তাব দিয়েছিলেন। সঙ্গে সঙ্গে সম্মতি দেন মুখ্যমন্ত্রীও।
চার লেনের এই উড়ালপুল তৈরির কাজ শুরু হয় ২০১৪ সালে ফ্রেব্রুয়ারিতে। কাজ শেষ হওয়ার কথা ছিল ২০১৬ সালে আগস্ট মাসে। জমি জটিলতায় সেই কাজ বারবার পিছিয়ে যায়। শেষমেষ সিদ্ধান্ত নেওয়া হয় ২০১৭ সালে জুলাই মাসের মধ্যে চালু করা হবে উড়ালপুল।
উড়ালপুল তৈরির দায়িত্ব পায় পুর ও নগরোন্নয়ন দফতরের অধীনে থাকা কেএমডিএ। তারাই কেন্দ্রীয় বিশেষজ্ঞ সংস্থা রাইট্‌সকে বিস্তারিত প্রকল্প রিপোর্ট (ডিপিআর) তৈরির দায়িত্ব দেয়। তার পরেই কাজ শুরু হয়। উড়ালপুল তৈরির জন্য পশ্চিমবঙ্গ সরকার মঞ্জুর করেছে ₹৩৩৯ কোটি টাকা। জমি দিয়েছেন কলকাতা বন্দর কর্তৃপক্ষ।
৪.৪ কিলোমিটার লম্বা এই উড়ালপুল তৈরির জন্য সময়সীমা ধরা হয়েছিল ৩০ মাস। কিন্তু ভূগর্ভস্থ জলের লাইন, বিদ্যুতের লাইন এবং নিকাশি নালা সরিয়ে কাজ শুরু করতে বিলম্ব হয়।
নকশার অনুমোদনের গড়িমসিতে আটকে গার্ডেনরিচ ফ্লাইওভার তৈরির কাজ। রাজ্যের বারবার আবেদন সত্ত্বেও চক্ররেলের লাইনের উপর দিয়ে ফ্লাইওভার তৈরির অনুমতি দিচ্ছে না পূর্ব রেল। চলতি বছরের জুলাই মাসের মধ্যে উড়ালপুল চালু হবে কিনা তা নিয়ে চূড়ান্ত অনিশ্চয়তা দেখা দিয়েছে। কিন্তু রেলের তরফে জমির ছাড়পত্র ও প্রয়োজনীয় অনুমতি না মেলায় আপাতত আটকে সেই কাজ। পরে ছারপত্র মেলে, তবে নির্মানে বিলম্ব ঘটে।
উড়ালপুলের নিরাপত্তার কথা মাথায় রেখে বাস ও ট্রাক না চালানোর সিদ্ধান্ত নেওয়া হয়েছে। মূলত বন্দর এলাকার যানজটের হাত থেকে রেহাই পেতেই উড়ালপুলটি হয়েছে। তাই ট্রেলার বা লরি যাতে ওই উড়ালপুলে না ওঠে, তার জন্য সেটির দু’দিকে ‘হাইট বার’ বসানো হয়েছে।
উড়ালপুলটিতে সব সময় নজরদারি করার জন্য ১০টি সিসি ক্যামেরা বসানো হয়েছে। সেগুলি সাউথ-ওয়েস্ট ট্র্যাফিক গার্ডের তরফে নজরে রাখা হবে।
বাঘলন জেলা

বাঘলন, আফগানিস্তানের বাঘলন প্রদেশের একটি জেলা ছিল। জেলার মুল শহর বাঘলান নামেই পরিচিত ছিল, ২০০৫ এটি বাঘলান প্রদেশের অপ্র একটি জেলা বাঘলানী জাদিদের সাথে সংযুক্ত হয়ে যায়।<br>
বাঘলান পার্শিয়ান শব্দ এটি এসেছে "বাঘ" (আগুন/তেজ/উত্তাপ) এবং "লান" (ঘর) দুইটি শব্দ থেকে যার অর্থ তেজদৃপ্ত শহর।
১৯৯০ এর পূর্ব পর্যন্ত বাঘলান ছিল বাগলান প্রদেশের মুলকেন্দ্র কিন্তু এটা এখন প্রদেশের একটা সাধারণ শহর এবং পুল ই খুমরি বাগলান প্রদেশের প্রাণকেন্দ্র। বাঘলানের জনসংখ্যা আনুমানিক ২০,০০০; অধিবাসীরা তাজিক, হাজারা, উজবেক এবং পশতুন।
মামুন হুসাইন

মামুন হুসাইন (জন্ম: ৪ মার্চ ১৯৬২) একজন চিকিৎসাবিদ, মনোরোগ বিশেষজ্ঞ ও কথাসাহিত্যিক। কথাসাহিত্যে অবদানের জন্য তিনি ২০১৭ সালের বাংলা একাডেমি সাহিত্য পুরস্কার লাভ করেন।
মামুন হুসাইন ৪ মার্চ ১৯৬২ সালে জন্মগ্রহণ করেন কুষ্টিয়া জেলা শহরের কমলাপুরে। তার পিতার নাম আলতাফ হুসাইন, মায়ের নাম হোসনে আরা বেগম। মামুন হুসাইনের শৈশব-কৈশোর কেটেছে কুষ্টিয়া ও ঝিনাইদহ জেলায়। তিনি পড়ালেখা করেছেন ঝিনাইদহ ক্যাডেট কলেজের বিজ্ঞান বিভাগে। তিনি ১৯৭৭ সালে এসএসসি এবং ১৯৭৯ সালে আইএসসি পাস করে রাজশাহী মেডিকেল কলেজে ভর্তি হন।
রাজশাহী মেডিকেল কলেজ থেকে এমবিবিএস করেন ১৯৮৫ সালে। এরপর তিনি বাংলাদেশ সরকারী কর্ম কমিশন-এর অধীনে ডাক্তার হিসেবে সরকারি চাকুরিতে যোগ দেন। পরবর্তীতে তিনি মেডিক্যাল সোসিওলজি নিয়ে উচ্চতর পড়ালেখায় আত্মনিয়োগ করেন এবং ২০০২ সালে এমফিল এবং পিএইচডি ডিগ্রি অর্জন করেন ২০০৯ সালে। পরে তিনি সাইকিয়াট্রিতে এফসিপিএস ২০১১ সালে ডিগ্রি অর্জন করেন। 
বর্তমানে তিনি রাজশাহী মেডিকেল কলেজ এর মনোরোগবিদ্যা বিভাগের অধ্যাপক ও বিভাগীয় প্রধান হিসেবে কর্মরত আছেন। অধ্যাপনার পাশাপাশি তিনি প্রাইভেট ক্লিনিকে নিয়মিত মানসিক রোগীদের চিকিৎসা সেবাপ্রদান করেন।
মামুন হুসাইনের সাহিত্যে হাতেখড়ি আশির দশকে হলেও প্রাথমিক অবস্থায় তিনি সাহিত্যের ছোটকাগজগুলোতেই লিখতেন। বেশ পরে তিনি ১৯৯৫ সালে প্রথম গল্পগ্রন্থ ‘শান্ত সন্ত্রাসের চাঁদমারি’ প্রকাশ করেন। গ্রন্থটি প্রকাশের আগেই তিনি বাংলাদেশের গল্পধারায় সিরিয়াসধর্মী গল্পকার হিসেবে পরিচিতি লাভ করেন। তার গল্পকার সত্তার মূল্যায়ন করতে গিয়ে আখতারুজ্জামান ইলিয়াস আশির দশকেই এক চিঠিতে মহীবুল আজিজকে লিখেছিলেন : ‘... মামুন হুসায়েনের (হুসাইন) গল্প সংকলন এবারেও বেরুবে কি-না সন্দেহ। ও এখন কাজ করে রাজশাহীতে, ঢাকায় এলেও সহজে দ্যাখা করে না; আর ওর লেখা কিংবা বই নিয়ে জিজ্ঞেস করলেও এড়িয়ে যায়। সুশান্ত খুব চেষ্টা করছে, কিন্তু মামুন এই ব্যাপারে একেবারেই উদাসীন। আমার কথা তো পাত্তাই দেয় না, তুমি বরং তাগাদা দিয়ে চিঠি লিখতে পারো ওকে। ওর বই বেরুনো খুব দরকার। কলকাতা ও ঢাকায়, বিশেষ করে কলকাতায় যথার্থ ভালো পাঠকেরা মামুনের লেখা খুব পড়তে চায়। অনুষ্টুপের গত বছরের শারদীয় সংখ্যায় ওর গল্প ‘সনকার কালাবুড়ি ও আমাদের দিন যাপন’ দারুন সাড়া তুলেছে।’ 
বাংলাদেশের গল্পধারায় মামুন হুসাইনকে সিরিয়াসধর্মী গল্পকার। তাঁর গল্পের ভাষা এবং গল্প বলার স্টাইলে তিনি সমকালের অন্যদের চেয়ে সম্পূর্ণ আলাদা। ‘মৃত খড় ও বাঙাল একজন’, ‘এ এক পুনরুত্থান’, ‘সনকার কালাবুড়ি ও আমাদের দিনযাপন’, ‘এক প্রার্থনার ঘুম’, ‘আকুল পরাণ’ ও ‘রাজযাত্রা কিম্বা সহজ বেহুলা পাঠ’ মাত্র এ ৬টি গল্প নিয়ে ‘শান্ত সন্ত্রাসের চাঁদমারি’ গল্পগ্রন্থ প্রকাশের পাঁচ বছর পর তার দ্বিতীয় গল্পগ্রন্থ 'আমাদের জানা ছিল কিছু' প্রকাশিত হয় ২০০০ সালে। একদিকে চিকিৎসা পেশায় অক্লান্ত পরিশ্রম অন্যদিকে লেখালেখি নিয়ে জীবনযাপন করতে গিয়ে তিনি প্রায় জনবিচ্ছিন্নই থাকেন। ফলে সমকালের অনেকের চেয়ে মেধাবী লেখক হয়েও তিনি অনেকাংশেই অপঠিতই থেকে গেছেন। তারপরও বিগত তিন-চার দশকে ১৩টি গল্পগ্রন্থ, ৪টি উপন্যাস ও দুটো গদ্যগ্রন্থ রচনা করেছেন। এই বিবেচনায় বলাই যায় মামুন স্বল্পপ্রজ লেখক। ৪০/৪২ টির মতো গল্প রচনা করেও বাংলাদেশের কথাসাহিত্যে ভিন্নমাত্রার গল্পকার হিসেবে খ্যাতি পেয়েছেন। মামুন প্রথম থেকেই গল্প লেখার ক্ষেত্রে প্রচলিত ধারা এড়িয়ে যাওয়ার কৌশল খুঁজেছেন এবং ক্রমাগত নিরীক্ষার মধ্য দিয়ে নিজস্ব গল্পভাষা, গল্প-বলার কৌশল আয়ত্ত করেছেন।
</div>
পুল ই খুমরি জেলা

পুল ই খুমরি আফগানিস্তানের বাঘলান প্রদেশের একটি জেলা। বাঘলন থেকে প্রাদেশিক রাজধানী পরিবর্তিত হবার পর পুল ই খুমরি বাঘলান প্রদেশের মুল কেন্দ্র হিসাবে প্রতিষ্ঠিত হয় এবং এটি আফগানিস্তানের মুল ১৪টি শহরের মধ্যে একটি। প্রধান ভাষা ফার্সি
২০০৭ সালের শুমারি অনুসারে জেলার জনসংখ্যা আনুমানিক ২৭৯,৫৭৪ <br>
সংখ্যাগরিষ্ঠ হিসাবে তাজিক ৬০%। <br> 
হাজারা ২০%, <br>
উজবেক ১৫% এবং <br>
পশতুন ৫% বসবাস করে।
ওয়াগাল জেলা

ওয়াগাল জেলা (, ) পূর্ব আফগানিস্তানে নুরিস্তান প্রদেশের একটি জেলা। এলাকা এবং জনসংখ্যার উপাত্ত অনুযায়ী উপত্যকা সমৃদ্ধ এই জেলাটিতে প্রধানত ৮টি গ্রাম নিয়ে গঠন করা হয়েছে, যথা: ওয়াগাল, জাঙ্কগাল, নিশিগ্রাম, হামেশদেশ, আকন্দ, মুলদেশ, জামাচ ও ওয়ান্ত। এখানকার সম্প্রদায়ের লোকজন ওয়াইগালি ভাষায় কথা বলে থাকেন। এছাড়াও পশতু এবং দারি ভাষায় সকলে বুঝে থাকেন এবং আনুষ্ঠানিকভাবে কথা বলে থাকেন।
অ্যালিসন জ্যানি

অ্যালিসন ব্রুকস জ্যানি (ইংরেজি: Allison Brooks Janney, জন্ম: ১৯শে নভেম্বর, ১৯৫৯) হলেন একজন মার্কিন অভিনেত্রী। তিনি তার অভিনয়ের বৈচিত্রতার জন্য প্রসিদ্ধ। অভিনয়ের স্বীকৃতিস্বরূপ তিনি অনেক পুরস্কার অর্জন করেছেন, যার মধ্যে রয়েছে একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, সাতটি প্রাইমটাইম এমি পুরস্কার, সাতটি স্ক্রিন অ্যাক্টরস গিল্ড পুরস্কার, ছয়টি ক্রিটিকস চয়েস চলচ্চিত্র পুরস্কার ও দুটি ড্রামা ডেস্ক পুরস্কার।
ম্যাসাচুসেটসের বোস্টনে জন্মগ্রহণ করা জ্যানি ওহাইওর ডেটনে বেড়ে ওঠেন। কেনিয়ন কলেজ থেকে পড়াশুনা শেষ করে ১৯৮৪ সালের গ্রীষ্মে তিনি রয়্যাল একাডেমি অব ড্রামাটিক আর্টে পড়াশুনা করার জন্য বৃত্তি লাভ করেন। ১৯৯১ সালে সিবিএসের টেলিভিশন ধারাবাহিক "মর্টন অ্যান্ড হায়েস"-এর দুটি পর্বে অভিনয়ের মধ্য দিয়ে তার টেলিভিশন পর্দায় অভিষেক হয়। টেলিভিশনে কাজের জন্য তার প্রাপ্ত সাতটি এমি পুরস্কারের প্রথম চারটি আসে এনবিসির নাট্যধর্মী টেলিভিশন ধারাবাহিক "দ্য ওয়েস্ট উইং" (১৯৯৯-২০০৬) এ অভিনয়ের জন্য। ২০১৪ সালে তিনি "মাস্টার্স অব সেক্স" ধারাবাহিকে মার্গারেট স্কালি চরিত্রে অভিনয়ের জন্য নাট্যধর্মী ধারাবাহিক অনন্য অতিথি অভিনেত্রী বিভাগে এমি পুরস্কার লাভ করেন। ২০১৪ ও ২০১৫ সালে তিনি সিবিএসের "মম" (২০১৩-বর্তমান) ধারাবাহিকে বনি প্লাঙ্কেট চরিত্রে অভিনয়ের জন্য হাস্যরসাত্মক ধারাবাহিকে অনন্য পার্শ্ব অভিনেত্রী বিভাগে এমি পুরস্কার লাভ করেন।
১৯৯৬ সালে "প্রেজেন্ট লাফটার" নাটকে অভিনয়ের মাধ্যমে তার ব্রডওয়ে থিয়েটারে অভিষেক হয়। তিনি ১৯৯৭ সালে "আ ভিউ ফ্রম দ্য ব্রিজ" নাটকে অভিনয়ের জন্য ড্রামা ডেস্ক পুরস্কার লাভ করেন এবং টনি পুরস্কারের মনোনয়ন লাভ করেন। ২০০৯ সালে তিনি ব্রডওয়ের সঙ্গীতনাট্য "নাইন টু ফাইভ"-এ অভিনয় করে আরেকটি টনি পুরস্কারের মনোনয়ন লাভ করেন।
অ্যালিসন ব্রুকস জ্যানি ১৯৫৯ সালের ১৯শে নভেম্বর ম্যাসাচুসেটসের বোস্টনে জন্মগ্রহণ করেন। তার মাতা ম্যাসি ব্রুকস (জন্মনাম: পুটনাম) ছিলেন একজন অভিনেত্রী এবং পিতা জার্ভিস স্পেন্সার "জার্ভ" জ্যানি জুনিয়র ছিলেন একজন রিয়েল এস্টেট ডেভেলপার ও জ্যাজ সঙ্গীতজ্ঞ। জ্যানির তিন ভাইবোন রয়েছে। তিনি ওহাইওর ডেটনে বেড়ে ওঠেন।
জ্যানি ডেটনের মিয়ামি ভ্যালি স্কুলে পড়াশুনা করেন। স্কুলটি ২০০৪ সালে তাকে তাদের কৃতি শিক্ষার্থীর তালিকায় অন্তর্ভুক্ত করে। এছাড়া তিনি কানেক্টিকাটের হচকিস স্কুলে পড়াশুনা করেন। এই স্কুলটিও তাকে ২০১৬ সালে বর্ষসেরা কৃতি শিক্ষার্থী তালিকায় অন্তর্ভুক্ত করে। তিনি পরবর্তীতে ওহাইওর গাম্বিয়েরের কেনিয়ন কলেজে ভর্তি হন। কেনিয়নে তার সহপাঠী ছিলেন অভিনেতা পল নিউম্যান। তিনি সেখানে বোল্টন থিয়েটারে উদ্বোধনী অনুষ্ঠানে একটি মঞ্চ নাটক নির্দেশনা করেন এবং এতে অভিনয় করেন। নিউম্যান ও তার স্ত্রী অভিনেত্রী জোয়ান উডওয়ার্ড তাকে অভিনয় চালিয়ে যেতে উৎসাহিত করেন। তিনি নেইবারহুড প্লেহাউজ স্কুল থেকে অভিনয় বিষয়ে প্রশিক্ষণ গ্রহণ করেন। সেখানে একই বছরে প্রশিক্ষণে অংশগ্রহণ করেছিলেন অভিনেতা ডিলান ম্যাকডারমট এবং জ্যানি ও চিত্রনাট্যকার স্টিভেন রজার্স একসাথে দুই বছর প্রশিক্ষণ গ্রহণ করেন। পরবর্তীতে তিনি বৃত্তি পেয়ে ১৯৮৪ সালে লন্ডনের রয়্যাল একাডেমি অব ড্রামাটিক আর্টের গ্রীষ্মকালীন প্রোগ্রামে পড়াশুনা করেন।
২০১৫ সালে এক প্রতিবেদনে প্রকাশিত হয় জ্যানি ইন্টারন্যাশনাল অ্যালায়েন্স অব থিয়েট্রিক্যাল স্টেজ এমপ্লয়িজের নির্মাণ ব্যবস্থাপক ফিলিপ জোনকাসের সাথে তার সম্পর্ক রয়েছে। জোনকাস তার চেয়ে ২০ বছরের ছোট। ২০১৮ সালে জ্যানি তাদের দুজনের আলাদা হয়ে যাওয়ার বিষয়টি নিশ্চিত করেন।
নোয়াখালী সরকারি বালিকা উচ্চ বিদ্যালয়

নোয়াখালী সরকারি বালিকা উচ্চ বিদ্যালয় বাংলাদেশের নোয়াখালীতে অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৩৪ সালে প্রতিষ্ঠিত। তৎকালীন জমিদার কন্যা মেজদিদি নামে পরিচিত ছিলেন তিনি মাইজদীতে মেয়েদের শিক্ষার জন্য একটি স্কুল প্রতিষ্ঠা করেন, যা ১৯৬৩ সালে সরকারি বিদ্যালয় হিসাবে অন্তর্ভুক্ত হয়। বর্তমানে এটি নোয়াখালী জেলার শ্রেষ্ঠ বিদ্যালয়গুলোর একটি হিসাবে বিবেচিত। বর্তমানে এই বিদ্যালয়টি নোয়াখালী সদর উপজেলার মাইজদী শহরের অন্তর্গত।
১৯৬৩ সালে এই বিদ্যালয়টি প্রতিষ্ঠিত হলেও এর ইতিহাস অনেকটাই ভিন্ন। তৎকালীন নোয়াখালীতে দুইটি বালিকা বিদ্যালয় মিলে মাধ্যমিক পর্যন্ত শিক্ষাদান করতো। প্রথম শ্রেণি থেকে ষষ্ঠ শ্রেণি পর্যন্ত শিক্ষাদানের ভার ছিলো সরকারি বালিকা এম. ই. স্কুলের উপর। পরবর্তীতে সপ্তম শ্রেণি থেকে দশম শ্রেণি পর্যন্ত পাঠদানের ভার ছিলো উমা গার্লস হাই স্কুলের উপর, যেটি প্রতিষ্ঠিত হয়েছিল ১৯৩৫ সালে। পাকিস্তান আমলে প্রতিটি জেলায় একটি করে বালিকা উচ্চ বিদ্যালয় গঠনের সিদ্ধান্ত হলে এম. ই. স্কুল ও উমা গার্লস স্কুলকে একীভূত করে ১৯৬৩ সালে প্রতিষ্ঠা করা হয় নোয়াখালী সরকারি বালিকা উচ্চ বিদ্যালয়। 
বর্তমানে এ বিদ্যালয়ে ৫ম থেকে ১০ম শ্রেণি পর্যন্ত ৬টি ক্লাসে মোট ২৪টি শাখা রয়েছে। এরমধ্যে প্রাতঃ শাখায় ১২টি এবং দিবা শাখায় ১২টি করে শাখা রয়েছে। 
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বিদ্যালয়টিতে শুধুমাত্র মেয়েদের অধ্যায়নের সুযোগ থাকে। বিদ্যালয়টির প্রাথমিক অংশে ৫ম শ্রেণির শিক্ষার্থীরা এবং মাধ্যমিক অংশে ৬ষ্ঠ, ৭ম, ৮ম, ৯ম ও ১০ম শ্রেণির শিক্ষার্থীরা অধ্যায়ন করে। ৫ম শ্রেণীর শিক্ষার্থীরা সুধারাম থানার অন্তর্ভুক্ত হয়ে প্রাথমিক শিক্ষা সমাপনী পরীক্ষা দেয়। 
পূর্বে,২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমাণ তালিকায় বিজ্ঞপ্তির মাধ্যমে প্রকাশ করা হতো। 
২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়। 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%। 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে ০৩টি সংগঠন আছে। 
[[[[বিষয়শ্রেণী:নোয়াখালী জেলার বিদ্যালয়]]
[[বিষয়শ্রেণী:১৯৩৫-এ ব্রিটিশ ভারতে প্রতিষ্ঠিত]]
পুল ই খুমরি

পুল ই খুমরি (ফার্সি:پل خمری) আফগানিস্তানের উওরের একটি শহর। এটি বাগলান প্রদেশের রাজধানী এবং ২০০২ এর শুমারি অনুসারে এর জনসংখ্যা ৬০,০০০। ব্যবহৃত মুল ভাষা ফার্সি এবং শহরের মুল জনগোষ্ঠী তাজিক।
পুল ই খুমরি শহরের জনসংখ্যা ২২১,২৭৫ (২০১৫ অনুসারে)। এখানে ৬টি জেলা এবং সম্পূর্ণ ভূমি সীমানা ৩,৭৫২ হেক্টর। শহরে অবস্থান সর্বমোট জনগোষ্ঠী ২৪,৫৮৬ জন।
স্থানীয় শুষ্ক জলবায়ুর প্রভাবে, পুল ই খুমরির শীতল আংশিক-শুষ্ক জলবায়ু কোপেন জলবায়ু শ্রেণিবিভাগের আওতায় পড়ে। পুল ই খুমরি এর গড় তাপমাত্রা ১৫.৯°সেঃ, যদিও বাৎসরিক গড় বৃষ্টিপাতের পরিমান ২৮২ মিমি।
গড় ২৮.৫°সেঃ তাপমাত্রা নিয়ে জুলাই উষ্ণতম মাস এবং গড় ৩.০°সেঃ থাকে শীতলতম মাস জানুয়ারীতে।
পুল ই খুমরি উত্তর আফগানিস্তানের বাণিজ্য এবং পরিবহন যোগাযোগের কেন্দ্রস্থল। মুল ভূখণ্ডের অধিকাংশ (৬৫%) এলাকা কৃষিকাজে ব্যবহৃত হয়, যার সিংহভাগ আসে ৩, ৫ এবং ৬ তম জেলার কৃষি জমি থেকে ১ম ও ২য় জেলা বসবাসের জন্যে সর্বোচ্চ ঘন বসতিপুর্ন কিন্তু জেলা ৫ একক পরিবারের অধিক বসবাস। পুল ই খুমরিয়ে যথেষ্ট গৃহ বৈচিত্র্য রয়েছে, এখানে নিয়মিত, অনিয়মিত, পাহাড়ি ঘরবাড়ি এবং অ্যাপার্টমেন্ট ভবন দেখা যায়।
পুল ই খুমরি এ দুইটি বাঁধ রয়েছে, যা থেকে প্রয়োজনীয় বিদ্যুৎ এর চাহিদা পূরণ হয়।
চেকোস্লোভাকিয়ার অর্থনৈতিক সহযোগিতায় পুলি ই খুমরি তে ১৯৫৪ সালে আফগানিস্তানের ১ম সিমেন্ট ফ্যাক্টরি নির্মিত হয়। এটার মালিকানা ছিল হামিদ কারজাই এর ভাই মাহমুদ কারজাই এর হাতে, ফ্যাক্টরির কাঁচামাল চুনাপাথর পেছনের পাহার থেকে খনন করে সংগ্রহ করা হোত।
শহরের বাইরের ক্যান-ক্যান গ্রামে একটি কয়লা খনি রয়েছে কিন্তু উৎপাদন ব্যবস্থা খুবই পুরাতন।
তাপমাত্রা এবং বৃষ্টির জন্যে কৃষিকাজ এখানে খুবই গুরুত্বপূর্ণ; গম এবং ধান এখানকার প্রধান ফসল।
এখানে শহরাঞ্চলে মার্চ ২০১৩ পর্যন্ত হাঙ্গেরি প্রাদেশিক পুনর্গঠন দল হিসাবে কাজ করেছে 
বিদ্যুৎ সরবরাহ ব্যবস্থা চালু করার ফলে পুল ই খুমরি থেকে কাবুলে অবিচলিত বিদ্যুৎ সরবরাহ সম্ভব হয়েছে।
শ্যারন স্টোন

শ্যারন ইভোন স্টোন (ইংরেজি: Sharon Yvonne Stone; জন্ম: ১০ই মার্চ, ১৯৫৮) হলেন একজন মার্কিন অভিনেত্রী, চলচ্চিত্র প্রযোজক ও সাবেক ফ্যাশন মডেল। তিনি অভিনয়ের জন্য একটি গোল্ডেন গ্লোব পুরস্কার ও একটি এমি পুরস্কার অর্জন করেন। ২০০৫ সালে ফ্রান্স সরকার তাকে অদ্রে দে আর্ত এ দে লেত্রে উপাধিতে ভূষিত করে।
স্টোন ১৯৮৯ সালের মিনি ধারাবাহিক "ওয়ার অ্যান্ড রিমেম্ব্রান্স" দিয়ে প্রথম সকলের নজর কাড়েন এবং "টোটাল রিকল" (১৯৯০) দিয়ে মূলধারার চলচ্চিত্রে খ্যাতি লাভ করেন। তিনি যৌন আবেদনের প্রতীক হয়ে উঠেন এবং যৌন আবেদনময়ী থ্রিলারধর্মী "বেসিক ইন্সটিন্ক্ট" (১৯৯২) চলচ্চিত্রে ক্যাথরিন ট্রামেল ভূমিকায় অভিনয় করে আন্তর্জাতিক পরিচিতি লাভ করেন। এই ছবিতে অভিনয়ের জন্য তিনি তার প্রথম শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৯৫ সালে তিনি মার্টিন স্কোরসেজির "ক্যাসিনো" চলচ্চিত্রে অভিনয়ের জন্য শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি "দ্য মাইটি" (১৯৯৮) ও "দ্য মিউজ" (১৯৯৯) চলচ্চিত্রে অভিনয়ের জন্য আরো দুটি গোল্ডেন গ্লোব পুরস্কারের মনোনয়ন লাভ করেন।
স্টোনের অন্যান্য উল্লেখযোগ্য চলচ্চিত্র হল "স্লিভার" (১৯৯৩), "দ্য স্পেশালিস্ট" (১৯৯৪), "দ্য কুইক অ্যান্ড দ্য ডেড" (১৯৯৫), "ইফ দিজ ওয়াল্‌স কুড টক ২" (২০০০), "ক্যাটওম্যান" (২০০৪), "ব্রোকেন ফ্লাওয়ার্স" (২০০৫), "আলফা ডগ" (২০০৬), "ববি" (২০০৬), "লাভলেস" (২০১৩) এবং "ফেডিং গিগোলো" (২০১৩)। স্টোন ২০০৪ সালে "দ্য প্র্যাকটিস" টেলিভিশন ধারাবাহিকে অতিথি চরিত্রে অভিনয় করে নাট্য ধারাবাহিকে অনন্য অতিথি অভিনেত্রী বিভাগে এমি পুরস্কার লাভ করেন। এছাড়া তিনি টেলিভিশন ধারাবাহিক "ল অ্যান্ড অর্ডার: স্পেশাল ভিক্টিম্‌স ইউনিট" (২০১০) এবং স্বল্পদৈর্ঘ্য ধারাবাহিক "এজেন্ট এক্স" (২০১৫) এ অভিনয় করেন।
শ্যারন ইভোন স্টোন ১৯৫৮ সালের ১০ই মার্চ পেন্সিল্‌ভেনিয়ার মিডভিলে জন্মগ্রহণ করেন। তার মাতা ডরোথি মারি (জন্মনাম: লসন, ১৯৩৩) ছিলেন একজন হিসাবরক্ষক এবং পিতা দ্বিতীয় জোসেফ উইলিয়াম স্টোন (১৯৩০-২০০৯) ছিলেন একজন যন্ত্রপাতি ও রং প্রস্তুতকারক এবং ফ্যাক্টরি কর্মী। তার এক বোন ও দুই ভাই রয়েছে। বোন কেলি এবং দুই ভাই মাইকেল ও প্যাট্রিক স্টোন। তার পূর্বপুরুষগণ আইরিশ ছিলেন। স্টোন শৈশবে খুবই মেধাবী ছিলেন এবং মাত্র পাঁচ বছর বয়সে দ্বিতীয় গ্রেডে উত্তীর্ণ হন।
তিনি ১৯৭৫ সালে পেন্সিল্‌ভেনিয়ার সেগার্টাউন হাই স্কুল থেকে মাধ্যমিক সম্পন্ন করেন। এডিনবরো বিশ্ববিদ্যালয়ে পড়াকালীন স্টোন মিস ক্রফোর্ড কাউন্টি, পেন্সিল্‌ভেনিয়া মুকুট জয় করেন এবং মিস পেন্সিল্‌ভেনিয়ার মুকুটের প্রতিযোগী ছিলেন। একজন বিচারক তাকে স্কুল বাদ দিয়ে নিউ ইয়র্কে গিয়ে ফ্যাশন মডেল হতে উদ্ধুদ্ধ করেন। ১৯৭৭ সালে স্টোন মিডভিল ত্যাগ করে নিউ জার্সিতে তার এক আত্মীয়ের কাছে চলে যান। তিনি নিউ ইয়র্ক সিটিতে ফোর্ড মডেলিং এজেন্সির সাথে চুক্তিবদ্ধ হন। হিলারি ক্লিনটনের অনুপ্রেরণায় ২০১৬ সালে স্টোন তার ডিগ্রি অর্জনের জন্য পুনরায় এডিনবরো বিশ্ববিদ্যালয়ের ফিরে যান।
মোহনপুর সরকারি বালিকা উচ্চ বিদ্যালয়

মোহনপুর সরকারি বালিকা উচ্চ বিদ্যালয় বাংলাদেশের রাজশাহীতে অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৮১ সালে প্রতিষ্ঠিত হয়। রাজশাহী জেলার মোহনপুর উপজেলায় অবস্থিত এই বিদ্যালয়টি ১৯৮৭ সালে জাতীয়করণ করা হয়।
এই বিদ্যালয়টিতে তৃতীয় শ্রেণি থেকে দশম শ্রেণি পর্যন্ত শিক্ষা দান করা হয়। এর প্রভাতি শাখার কার্যক্রম শুরু হয় সকাল ৭ট ৩০ মিনিট থেকে।
কিরগিজস্তান–বাংলাদেশ সম্পর্ক

কিরগিজস্তান-বাংলাদেশ সম্পর্ক বলতে কিরগিজস্তান এবং বাংলাদেশের মধ্যকার দ্বিপাক্ষিক সম্পর্ককে বোঝায়। দুই দেশের সম্পর্ক খুবই জোরদার। দুদেশের কোনটিতে আবাসিক দূতাবাস নেই।
বাংলাদেশ এবং কিরগিজস্তানের দ্বিপাক্ষিক সম্পর্ককে বিস্তৃতভাবে বর্ধিতকরণে শিক্ষা খাতকে সম্ভাব্য ক্ষেত্র হিসেবে আখ্যায়িত করা হয়েছে। উচ্চ শিক্ষা প্রত্যাশী বাংলাদেশী শিক্ষার্থীদের কিরগিজস্তান শিক্ষাবৃত্তি প্রদানে আগ্রহ প্রকাশ করেছে।
বাংলাদেশ এবং কিরগিজস্তান সাংস্কৃতিক সহযোগিতাকে দ্বিপাক্ষিক সম্পর্ক উন্নয়নের একটি গুরুত্বপূর্ণ মাধ্যম হিসেবে উলেখ করেছে।
বাংলাদেশ এবং কিরগিজস্তান দ্বিপাক্ষিক অর্থনৈতিক কর্মকাণ্ডকে বৃদ্ধিকরণে যথেষ্ট আগ্রহ দেখিয়েছে।
রাফেই ক্যাসেডি

রাফেই ক্যাসেডি হলেন একজন ইংরেজ অভিনেত্রী। তিনি মূলত ২০১৭ সালে মুক্তিপ্রাপ্ত অধীরতামূলক চলচ্চিত্র "দ্য অব এ্য স্কেয়ার্ড ডিয়ার", ২০১২ সালে মুক্তিপ্রাপ্ত কল্পনাপ্রবণ দৃশ্যকাব্যের মার্কিন চলচ্চিত্র "স্নো হোয়াইট এন্ড দদ্য হান্টসম্যান" , ২০১৩ সালে মুক্তিপ্রাপ্ত দৃশ্যকাব্যিক ব্রিটিশ চলচ্চিত্র "মিস্টার সেল্ফ্রিগজি" , এবং ২০১৫ সালে মুক্তিপ্রাপ্ত কল্পবিজ্ঞান এবং রহস্য উৎঘাটনের দুঃসাহসিক অভিযান সংক্রান্ত দৃশ্যকাব্যের মার্কিন চলচ্চিত্র "টুমরোল্যান্ড"-এ তার ভূমিকা সমূহের জন্য বিশেষ ভাবে পরিচিত।
রাফেইয়ের জন্ম, যুক্তরাজ্যের ইংল্যান্ড-এর ম্যানচেস্টার শহরের, ওর্সলে, পৌরসভায়।
জনপ্রিয় মার্কিন চলচ্চিত্র নির্মানকারী প্রতিষ্ঠান ইউনিভার্সাল পিকচার্স-এর চলচ্চিত্র "স্নো হোয়াইট এন্ড দ্য হান্টসম্যান" চলচ্চিত্র ক্যাসেডি, জনপ্রিয় দক্ষিণ আফ্রিকান-মার্কিন অভিনেত্রী শার্লিজ থেরন, জনপ্রিয় মার্কিন অভিনেত্রী ক্রিস্টেন স্টুয়ার্ট, এবং আরেক জনপ্রিয় অস্ট্রেলিয়া অভিনেতা ক্রিস হেমসওর্থ-এর বিপরীতে অভিনয় করেন, এছাড়াও জনপ্রিয় মার্কিন চলচ্চিত্র পরিচালক টিম বার্টন'এর পরিচালিত জনপ্রিয় মার্কিন বিনোদনধর্মী প্রতিষ্ঠান ওয়ার্নার ব্রস.-এর "ডার্ক শ্যাডোজ" চলচ্চিত্রে আরেক জনপ্রিয় মার্কিন অভিনেতা জনি ডেপ-এর সাথে অভিনয় করেছেন। ২০১৫ সালে, ক্যাসেডি "এম্বার এন্টারটেইনমেন্ট" এর চলচ্চিত্র "মুলি মুন এন্ড দ্য ইনক্রেডেবল বুক অব হিপনোটিজম" চলচ্চিত্রে মলি হিসেবে অভিনয় করেন, যেখানে তিনি ইংরেজ অভিনেত্রী এমিলি ওয়াটসন এবং ইংরেজ অভিনেতা ডমিনিক মোনাঘান-এর সাথে অভিনয় করেন, এছাড়া তিনি মার্কিন চলচ্চিত্র নির্মানকারী প্রতিষ্ঠান ওয়াল্ট ডিজনি স্টুডিওস মোশন পিকচার্স-এর চলচ্চিত্র "টুমরোল্যান্ড"-এ "এন্ড্রোয়েড এঠেনা" হিসেবে, মার্কিন অভিনেতা জর্জ ক্লুনি এবং ইংরেজ অভিনেতা হুজ লওরি-এর সাথে অভিনয় করেন।
২০১৩ সালে ক্যাসেডির নাম, ব্রিটিশ চলচ্চিত্র বিষয়ক ম্যাগাজিন "স্ক্রিন ইন্টারন্যাশনাল"-এর করা স্টারর্স অব ট্যুমরো-এর তালিকায় স্থান পায়। তিনিই মূলত এই তালিকায় স্থান পাওয়া অভিনেতা-অভিনেত্রীদের মধ্যে সর্বকনিষ্ঠতম।
এছাড়াও তিনি কয়েকটি সংক্ষিপ্ত চলচ্চিত্রে কাজ করেছেন, যেগুলোর মধ্যে, "দ্য বিস্ট", "রাস্ট", এবং "মিরানডা'স লেটার" অন্যতম।
চিৎমরম ইউনিয়ন

চিৎমরম বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
চিৎমরম ইউনিয়নের আয়তন ৭০৪০ একর (২৮.৪৯ বর্গ কিলোমিটার)। এটি কাপ্তাই উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৪৩৮জন। এর মধ্যে ৪,০৬৫জন বৌদ্ধ, ১,১৭২জন মুসলিম, ১২১জন হিন্দু, ৭৯জন খ্রিস্টান ও ১জন অন্যান্য ধর্মের অনুসারী।
কাপ্তাই উপজেলার দক্ষিণাংশে চিৎমরম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে রাইখালী ইউনিয়ন; উত্তরে কর্ণফুলী নদী, চন্দ্রঘোনা ইউনিয়ন, ওয়াজ্ঞা ইউনিয়ন ও কাপ্তাই ইউনিয়ন; পূর্বে কাপ্তাই ইউনিয়ন এবং দক্ষিণে রাজস্থলী উপজেলার ঘিলাছড়ি ইউনিয়ন ও গাইন্দ্যা ইউনিয়ন অবস্থিত।
চিৎমরম ইউনিয়ন কাপ্তাই উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "চিৎমরম", "পেকুয়া" ও "আরাছড়ি" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
চিৎমরম ইউনিয়নের সাক্ষরতার হার ৪৩.৬৭%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
কর্ণফুলী নদীর দক্ষিণ পাড়ে হওয়ায় উপজেলা সদর থেকে চিৎমরম ইউনিয়নে যোগাযোগের প্রধান মাধ্যম নৌপথ। কাপ্তাই সড়কের চিৎমরম ঘাট অথবা কেয়াং ঘাট থেকে নৌকা যোগে নদীর দক্ষিণ পাড়ে গেলেই এ ইউনিয়ন।
চিৎমরম ইউনিয়নের উত্তর সীমান্ত দিয়ে প্রবাহিত হচ্ছে কর্ণফুলী নদী। এছাড়া পূর্ব সীমান্ত দিয়ে বয়ে চলেছে কাপ্তাই খাল।
চিৎমরম ইউনিয়নের প্রধান হাট-বাজার হল চিৎমরম বাজার।
ব্যারি ফিট্‌জেরাল্ড

ব্যারি ফিট্‌জেরাল্ড (ইংরেজি: Barry Fitzgerald; ১০ই মার্চ, ১৮৮৮ - ১৪ই জানুয়ারি, ১৯৬১) ছিলেন একজন আইরিশ অভিনেতা। চল্লিশ বছরের অভিনয় জীবনে তিনি "ব্রিংগিং আপ বেবি" (১৯৩৮), "দ্য লং ভয়েজ হোম" (১৯৪০), "হাউ গ্রিন ওয়াজ মাই ভ্যালি" (১৯৪১), "নান বাট দ্য লোনলি হার্ট" (১৯৪৪) এবং "দ্য কোয়ায়েট ম্যান" (১৯৫২) এর মত চলচ্চিত্রে অভিনয় করেছেন। "গোয়িং মাই ওয়ে" (১৯৪৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং একই সাথে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
ফিট্‌জেরাল্ড ১৮৮৮ সালের ১০ই মার্চ আয়ারল্যান্ডের ডাবলিনে জন্মগ্রহণ করেন। তার প্রকৃত নাম উইলিয়াম জোসেফ শিল্ডস। তার পিতা অ্যাডলফাস শিল্ডস এবং মাতা ফ্যানি (আঞ্জারল্যান্ড)। তার পিতা ছিলেন আইরিশ এবং তার মাতা ছিলেন জার্মান। তার ছোট ভাই আইরিশ অভিনেতা আর্থার শিল্ডস। তিনি ডাবলিনের স্কেরি কলেজে পড়াশুনা করেন। পরে তিনি সরকারি চাকরিতে যোগদান করেন। সেসময়ে তিনি অ্যাবি থিয়েটারে কাজ করতেন। ১৯১৪ থেকে ১৯৩৬ সালে অ্যাবি থিয়েটারে তিনি অসংখ্য নাটকে কাজ করেন।
ফিট্‌জেরাল্ডের প্রথম হলিউডে করা চলচ্চিত্র হল "দ্য প্লাউ অ্যান্ড দ্য স্টার্স" (১৯৩৬)। শন ওকেসি রচিত নাটক অবলম্বনে চলচ্চিত্রটি পরিচালনা করেন জন ফোর্ড। তিনি হলিউডে "দ্য লং ভয়েজ হোম" (১৯৪০), "হাউ গ্রিন ওয়াজ মাই ভ্যালি" (১৯৪১), "অ্যান্ড দেন দেয়ার অয়ার নান" (১৯৪৫), "দ্য নেকড সিটি" (১৯৪৮) এবং "দ্য কোয়ায়েট ম্যান" (১৯৫২) চলচ্চিত্রে অভিনয় করে সফলতা অর্জন করেন।
১৯৪৫ সালে একাডেমি পুরস্কারে ফিট্‌জেরাল্ড এক অনন্য কৃতি অর্জন করেন। লিও ম্যাককেরি পরিচালিত "গোয়িং মাই ওয়ে" (১৯৪৪) চলচ্চিত্রে ফাদার ফিট্‌গিবন চরিত্রে অভিনয় করে তিনি একই সাথে শ্রেষ্ঠ পার্শ্ব অভিনেতা ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতা বিভাগে পুরস্কার লাভ করেন।
আফগানিস্তানে অবস্থিত কূটনৈতিক মিশনের তালিকা

এটি আফগানিস্তানে অবস্থিত কূটনৈতিক মিশনসমূহের একটি তালিকা। বর্তমানে কাবুলে ১৫টি দেশ ও দুইটি আন্তর্জাতিক সংস্থার দূতাবাস রয়েছে। আফগান যুদ্ধে যুক্তরাষ্ট্রের নেতৃত্বাধীন ন্যাটো বাহিনীর পরাজয় এবং তালেবান মুজাহিদদের বিজয়ের পর অনেক দেশ বিশেষ করে পশ্চিমা দেশগুলো কাবুলে অবস্থিত তাদের কূটনৈতিক মিশনগুলো বন্ধ করে।
কাবুলে অবস্থিত দূতাবাসসমূহ:
হেরাত
জালালাবাদ
কান্দাহার প্রদেশ
মাজার-ই-শরিফ
ইটানগর বিমানবন্দর

ইটানগর বিমানবন্দর হল একটি "গ্রীনফিল্ড এয়ারপোর্ট প্রকল্প" যা ভারতের অরুণাচল প্রদেশ রাজ্যের পাপুম পারে জেলার হোলোংইতে নির্মিত হবে। এটি ভারত সরকারের অধীনস্থ সংস্থা ভারতীয় বিমানবন্দর কর্তৃপক্ষ (এএআই) দ্বারা ৩২০ হেক্টর এলাকায় নির্মিত হচ্ছে। সম্পন্ন হলে, বিমানবন্দরটি প্রথম পর্যায়ে এয়ারবাস এ৩২১-এর মত সংকীর্ণ শরীরের উড়জাহাজগুলি ধারণ করতে সক্ষম হবে। এই প্রকল্পের মধ্যে একটি পাঁচ তারকা হোটেল এবং কনভেনশন কেন্দ্র অন্তর্ভুক্ত করা হবে। আগস্ট ২০১৪ সালের মধ্যে, এএআই বিমানবন্দরের চূরান্ত নকশা (এয়ারপোর্টের মাস্টার প্ল্যানটি) সম্পন্ন করেছে এবং বর্তমানে বিস্তারিত প্রকল্প প্রতিবেদনটিতে কাজ করছে।
২০০৭ সালে, রাজ্য সরকার ইটানগর থেকে ২৫ কিলোমিটার দূরে বাঙ্গেরদেবকে এই প্রকল্পের জন্য একটি উপযুক্ত স্থান হিসেবে বেছে নিয়েছে। তৎকালীন স্বরাষ্ট্রমন্ত্রী শিবরাজ পাতিল প্রকল্পটির জন্য ২০ ফেব্রুয়ারি ২০০৭ সালে ভিত্তি প্রস্তর স্থাপন করেন। এছাড়াও, এএআইয়ের কারিগরি কমিটি ২০১১ সালে কারসিংহকে প্রকল্পটির বিকল্প স্থান হিসেবে সুপারিশ করে। এএআই নির্মাণের কম খরচ এবং ভবিষ্যতে সম্প্রসারণের সহজলভ্যতা এবং কর্মসংস্থানের নিরাপত্তার ভিত্তিতে কারসিংহয়ের সুপারিশ করেছে। কারসিংহ প্রকল্প এলাকাটি সমতল মাটিতে রাখা ছিল, খারাপ আবহাওয়ায় ভাল ব্যবহারযোগ্যতা এবং সহজে নির্মাণ ও সম্প্রসারণের সুযোগ ছিল। অপরপক্ষে, হোলোঙী প্রকল্প এলাকাটি পর্বতশ্রেণী দ্বারা বেষ্টিত ছিল এবং শুধুমাত্র একটি দিক থেকে উড়োজাহাজের ওঠানামার অনুমতি প্রদান করা হয়েছিল। নির্মাণ খরচ ছিল হোলোনগির জন্য ৯৮০ কোটি টাকা, অপরপক্ষে কারসিংহ প্রকল্প এলাকাটির জন্য নির্মাণ খরচ ছিল ৬৫০কোটি টাকা। এএআই এবং রাজ্য সরকারের মধ্যে প্রকল্প এলাকাটি নিয়ে একটি বিতর্ক সৃষ্টি হয়, ফলে প্রকল্পটি বিলম্বিত হয়ে যায়। জুলাই ২০১২ সালে প্রধানমন্ত্রীর কার্যালয় (পিএমও) শেষপর্যন্ত বিতর্কের অবসান ঘটায় এবং করসিং সাইটকে চূড়ান্ত করা হয়। কিন্তু জুলাই ২০১৪ সালে সিভিল এভিয়েশন মন্ত্রণালয় অরুণাচল প্রদেশের ইটানগরের কাছাকাছি অবস্থিত হোলোনগিতে একটি গ্রিনফিল্ড বিমানবন্দর নির্মাণ অনুমোদন করেছে। এর পর প্রকল্পের জন্য ভূমি অধিগ্রহণের কাজ চূড়ান্ত করা হয় এবং সীমান্ত প্রাচীর ও বেড়া নির্মাণের পরিকল্পনা করা হয়। আগস্ট ২০১৪ সালে ভারতীয় বিমানবন্দর কর্তৃপক্ষ বিমানবন্দরটির জন্য একটি বিস্তারিত প্রকল্প প্রতিবেদন প্রস্তুত করে। নভেম্বর ২০১৪ সালে ভারতের পররাষ্ট্র মন্ত্রী ভি কে সিং বলেন, "বিমানবন্দরের জমি অধিগ্রহণ সম্পর্কিত বিষয়গুলি সমাধান করা হয়েছে।" ফেব্রুয়ারি-২০১৫ সালে ভারতের পরিবেশ ও বন মন্ত্রালয় ভারতীয় বিমানবন্দর কর্তৃপক্ষ (এএআই) কর্তৃক প্রস্তাবিত বিমানবন্দরে বন্যার সম্ভাব্যতার কারণে অরুণাচল প্রদেশের হোলুনগিতে একটি নতুন বিমানবন্দর নির্মাণের প্রস্তাব প্রত্যাখ্যান করেছে।
বিমানবন্দরের ২,৩০০ মিটার (৭,৫৪৬ ফুট) দীর্ঘ রানওয়েতে ছোট বিমান ওঠানামা করতে সক্ষম। রানওয়েটি পূর্ব থেকে পশ্চিম অভিমুখে নির্মাণ করা হয়েছে। একটি ১৬০×১১৫ মিটার আয়তনের অ্যাপ্রন রানওয়ের সাথে সংযুক্ত করা হবে দুটি দীর্ঘ ট্যাক্সিওয়ার দ্বারা। অ্যাপ্রনটিতে একই সময়ে দুটির বেশি এটিআর ৭২ উড়োজাহাজ অবস্থান করতে পারে। বিমানবন্দরে ডিভিওর এবং উচ্চ তীব্রতা রানওয়ে আলো (হাই ইন্টেন্সিভ রানওয়ে প্রজেক্ট বা এইচআইআরএল)-এর মত ন্যাভিগেশন সুবিধা রয়েছে।
আরিচা ঘাট

আরিচা ঘাট বাংলাদেশের একটি নৌবন্দর। এটি মানিকগঞ্জের শিবালয় উপজেলায় অবস্থিত। নব্বই দশকের আগ পর্যন্ত উত্তর-দক্ষিণ এবং পশ্চিমাঞ্চলের লক্ষাধিক মানুষের রাজধানীসহ দেশের বিভিন্ন প্রান্তের সাথে একমাত্র যোগাযোগ মাধ্যম ছিল এই আরিচা ঘাট।
ভারত-পাকিস্তান বিভাগের আগেই যমুনা নদীর পাড়ে মানিকগঞ্জের শিবালয় উপজেলার এই আরিচা ঘাট দেশের অন্যতম বড় নৌ-বন্দর। কলকাতা-আসাম রুটের জাহাজ-স্টিমার এই ঘাটে ভিড়তো, এখানে ছিল বড় বড় পাটের গুদাম এবং আরিচায় গড়ে উঠেছিল জমজমাট ব্যবসা কেন্দ্র। ১৯৬৪ সালে ঢাকা-আরিচা সড়ক চালু হওয়ার পর আরিচা থেকে যমুনা পাড় হয়ে নগরবাড়ী এবং আরিচা থেকে যমুনা-পদ্মা পাড় হয়ে দৌলতদিয়া ঘাটের সঙ্গে চালু করা হয় ফেরি সার্ভিস। সেই সঙ্গে আরিচা-নগরবাড়ী হয়ে উঠে উত্তরবঙ্গ এবং আরিচা-দৌলতদিয়া হয়ে উঠে দক্ষিণ-পশ্চিম বঙ্গের সড়ক যোগাযোগের অন্যতম প্রধান প্রবেশ পথ। জানা যায়, ১৯৬৩ সালে ৩১ মার্চ কর্নফুলি নামে একটি ফেরী সার্ভিস দিয়ে আরিচা-দৌলতদিয়া নৌঘাটের যাত্রা শুরু হয়। স্বাধীনতার পর আরিচা ঘাট দেশের অন্যতম গুরত্বপুর্ন নৌযোগাযোগ মাধ্যম হয়ে উঠে এবং নৌবন্দরের স্বীকৃতি পায়। গড়ে তিন হাজার যানবাহন এবং পঞ্চাশ হাজার মানুষ পারাপার হোত এই ঘাট দিয়ে।
১৯৬৩ সালের ৩১ মার্চ, একটি মাত্র গাড়ি আরিচা ঘাট থেকে নগরবাড়ি পৌঁছে দেবার মাধ্যমে যাত্রা শুরু এবং ভাড়া ছিল ৭৫ পয়সা। চালু অবস্থায় এখানে দুইটি ট্রাক টার্মিনাল ছিল, যার ধারনক্ষমতা ছিল এক হাজার ট্রাক।৪৫-৫০ হাজার মানুষের পারাপারের মাধ্যম ছিল এই আরিচা ঘাট, হকার এবং কুলির সংখ্যা ছিল আড়াই হাজারের উপরে। জমজমাট হোটেল রেস্টুরেন্টের সংখ্যা ছিল ৩শয়েরও বেশি। আবাসিক বোর্ডিং ছিল ১২০ থেকে ১২৫ টির মত। আরিচা ঘাটকে ঘিরে কর্মসংস্থান হয়েছিল ১০ হাজারেরও বেশি মানুষের।
১৯৯৭ সালে বঙ্গবন্ধু যমুনা সেতু উদ্বোধনের এবং একই সাথে যমুনা নদীর নাব্যতা কমে যাওয়ার মাধ্যমে আরিচা ঘাটের ব্যস্ততা অনেকখানি কমে যায়। সর্বশেষ ২০০২ এর ১৫ নভেম্বর শেষ দুইটা প্লাটুন টাগবোটের মাধ্যমে টেনে ৯ কিলোমিটার ভাটিতে পাটুরিয়া নৌঘাটে নিয়ে যাবার সাথে সাথে আরিচা নৌ ঘাট এর বাণিজ্যিক প্রবাহ বন্ধ হয়ে যায়। (তৎকালীন যমুনা বহুমুখি সেতু) চালু হলে আরিচা ঘাটে যাত্রী ও যানবাহনের চাপ কমতে থাকে। এর মাঝেই প্রকট হয় নাব্য সংকটও। ফলে ২০০১ সালে ফেরি ঘাটটি পাটুরিয়ায় স্থানান্তর করা হয়। এরপরই প্রাণহীন হয়ে পড়ে ঐতিহ্যবাহী আরিচা ঘাট। বিআইডব্লিউটিএ সূত্রে জানা গেছে, গত কয়েক মাস আগে প্রায় ১৪ কোটি টাকা ব্যয়ে এ নৌ-রুটের সচল করার জন্য কাজ শুরু হয়। ইতোমধ্যে ড্রেজিং করে নাব্য সংকট দূর করে রুট সচল করা হয়েছে। নির্মাণ করা হয়েছে ফেরি ওঠার অ্যাপ্রোচ রোড। উভয়ঘাটে ফেরি ভেড়ানোর জন্য পন্টুন স্থাপনসহ সব প্রস্তুতি সম্পন্ন করা হয়েছে। চলতি মাসের যে কোনও সময় আনুষ্ঠানিকভাবে ফেরি চলাচল উদ্বোধন করা হবে। সংশ্লিষ্টরা বলছেন, নৌরুটটি চালু হলে অল্প সময়ে দেশের পশ্চিম-উত্তরাঞ্চলের মানুষ ও পণ্যবাহী যানবাহন খুব সহজে রাজধানী ঢাকায় পৌঁছাতে পারবে।
মুক্তিবাহিনী যুদ্ধের সময় একটি লঞ্চ, ফেরী, টার্মিনাল প্লাটুনসহ একটি লঞ্চ এবং উপকূল ঘাঁটি ডুবিয়ে দেবার ইতিহাস জানা যায়।
ইলিশ এর জন্যে প্রসিদ্ধ আরিচা ঘাট। জাতীয় জেলেদের সমবায়ের সাবেক সহ সভাপতি সুদিপ্ত দাস জানান, এটা ইলিশ মাছ শিকারের জন্যে "প্রাইম স্পট"
লায়নেল বালাগাল্লে

জেনারেল লায়নেল পিয়নন্দ বালাগাল্লে শ্রীলঙ্কার সেনাবাহিনীর কমান্ডার ছিলেন যিনি ১৯৯৯ সাল থেকে ২০০৪ পর্যন্ত দায়িত্ব পালন করেন।
১৯৬৫ সালের ৫ এপ্রিল বালাগাল্লে সিলন সেনাবাহিনীতে ক্যাডেট হিসেবে যোগ দেন। আর্মি ট্রেনিং সেন্টার, দিয়াতালাওয়াতে মৌলিক প্রশিক্ষণ শেষে তিনি সিলন আর্টিলারির ৪র্থ রেজিমেন্টে ১৯৬৭ সালের ৫ এপ্রিল সেকেন্ড লেফটেন্যান্ট হিসেবে কমিশন প্রাপ্ত হন। একজন আর্টিলারি অফিসার হিসেবে ১৯৭১ সালের জেভিপির সশস্ত্র বিদ্রোহে তিনি মোতায়েনকৃত ছিলেন। ১৯৭১ সালের সেপ্টেম্বর থেকে ১৯৭২ সালের ফেব্রুয়ারি পর্যন্ত তিনি ভারতের স্কুল অব আর্টিলারিতে ইয়াং অফিসার্স কোর্স করেন, একই প্রতিষ্ঠানে তিনি ১৯৭৭ সালের আগস্ট থেকে ১৯৭৮ সালের সেপ্টেম্বর পর্যন্ত লং গানারি স্টাফ অফিসার্স কোর্স করেন।
আশির দশকে কর্নেল পদবীতে বালাগাল্লে জয়েন্ট অপারেশন্স কমান্ড সদরে জেনারেল স্টাফ অফিসার গ্রেড ১ হিসেবে দায়িত্ব পালন করেন, এটা ছিলো সামরিক গোয়েন্দার দায়িত্ব। তিনি এখানে এলটিটিইর বিরুদ্ধে সেনাবাহিনীর সামরিক অভিযান 'ভাদামারাচ্চি অপারেশন'-এর পরিকল্পনা করেন এবং ১৯৮৭-'৮৯ এর জেভিপি সশস্ত্র বিদ্রোহ দমনেও পরিকল্পনা প্রণয়ন করেন। ১৯৯০ সাল থেকে ১৯৯৪ সাল পর্যন্ত তিনি প্রথম ডাইরেক্টর অব মিলিটারি ইন্টেলিজেন্স এবং সামরিক গোয়েন্দা কোরের কমান্ডিং কর্মকর্তা হিসেবে দায়িত্ব পালন করেন। তিনি ১৯৭৫ সালের আগস্ট থেকে অক্টোবর পর্যন্ত ভারতে গোয়েন্দা স্টাফ অফিসার্স কোর্স করেছিলেন এবং ১৯৮৯ সালে যুক্তরাজ্য থেকে গোয়েন্দা নিরাপত্তা প্রশাসনিক কোর্স করেন।
তিনি ৪র্থ পদাতিক ব্রিগেড এবং একটি গোলন্দাজ ব্রিগেডের অধিনায়কত্ব করেন ১৯৯৪ সালে, এর সঙ্গে সঙ্গে তিনি ওয়ান্নি সামরিক অঞ্চলের অধিনায়ক হিসেবেও দায়িত্ব পালন করেন। ১৯৯৬ সালের জানুয়ারী থেকে ডিসেম্বর পর্যন্ত তিনি ভারতের ন্যাশনাল ডিফেন্স কলেজে অধ্যায়নরত ছিলেন। মেজর জেনারেল পদে পদোন্নতি পেয়ে বালাগাল্লে ৫১ ডিভিশনের অধিনায়কের দায়িত্ব পান। এরপর তিনি জাফনা এবং ওয়ান্নি সিকিউরিটি ফোর্সের অধিনায়ক হন। এরপর সেনাবাহিনী সদর দপ্তরে তিনি প্রথমে উপ চীফ অব স্টাফ এবং পরে চীফ অব স্টাফ হন।
২০০০ সালের ২৪ আগস্ট তিনি সেনা কমান্ডার হন, তাকে লেফটেন্যান্ট জেনারেল পদবী দেওয়া হয়। সেনা কমান্ডারের দায়িত্ব পালনের সাথে সাথে তিনি ২০০৩ সালের ১০ অক্টোবর থেকে চীফ অব ডিফেন্স স্টাফের দায়িত্ব পান; ২০০৫ সালের ১ সেপ্টেম্বর অবসর গ্রহণের দিন তাকে পূর্ণ জেনারেল পদবী দেওয়া হয়।
অগ্রণী ব্যাংক শিশু একাডেমী শিশুসাহিত্য পুরস্কার

অগ্রণী ব্যাংক শিশু একাডেমী শিশুসাহিত্য পুরস্কার বাংলাদেশের শিশুসাহিত্য নিয়ে কাজ করা লেখকদের জন্য একটি পুরস্কার যা বাংলাদেশ শিশু একাডেমীর পক্ষ থেকে অগ্রণী ব্যাংকের অর্থানুকূল্যে প্রতি বছর প্রদান করা হয়। ১৯৮১ সালে অগ্রণী ব্যাংক শিশু সাহিত্য ও শিশু নাট্য পুরস্কার প্রবর্তিত হয়। ২০০৭ সাল থেকে এটি ‘অগ্রণী ব্যাংক-শিশু সাহিত্য পুরস্কার’ নামে দেয়া হতো।
অগ্রণী ব্যাংক-শিশু সাহিত্য পুরস্কার প্রবর্তিত হয় ১৯৮১ সালে। ২০০৭ সাল পর্যন্ত এটি ‘অগ্রণী ব্যাংক-শিশু সাহিত্য পুরস্কার’ নামে দেয়া হতো; ২০০৮ সাল থেকে এর নাম করা হয় ‘অগ্রণী ব্যাংক-শিশু একাডেমি শিশুসাহিত্য পুরস্কার’। গ্রেগরিয়ান বর্ষপঞ্জী অনুসারে প্রতিবছরের ১৪ এপ্রিল হতে পরের বছরের ১৩ এপ্রিল পর্যন্ত সমাপ্ত বাংলা বছরে প্রকাশিত বইয়ের ওপর ভিত্তি করে এই পুরস্কারের আয়োজন করা হয়।
পুরস্কার হিসেবে ১৫ হাজার টাকা, ক্রেস্ট ও সম্মাননাপত্র দেওয়া হয়।
প্রতিবছর কবিতা-ছড়া-গান; গল্প-উপন্যাস-রূপকথা; বঙ্গবন্ধু, মুক্তিযুদ্ধ এবং অন্যান্য জীবনী প্রবন্ধ; স্বাস্থ্য-বিজ্ঞান-প্রযুক্তি; অনুবাদ-ভ্রমণকাহিনী; নাটক ও বই অলংকরণ - এই ৭টি শাখায় পুরস্কার দেয়া হয়।
২০১১ সালের ১৪ এপ্রিল তারিখ হতে ২০১২ সালের ১৩ এপ্রিল তারিখের মধ্যবর্তী ১৪১৮ বঙ্গাব্দের জন্য ৫টি শাখায় মোট ৬ জনকে এই পুরস্কারের জন্য মনোনীত করা হয়; অনুবাদ-ভ্রমণকাহিনি এবং নাটক শাখায় কোনো বই জমা না-পড়ায় এই দুই শাখায় কাউকে পুরস্কারের জন্য মনোনীত করা যায়নি।
২০১২ সালের ১৪ এপ্রিল তারিখ হতে ২০১৩ সালের ১৩ এপ্রিল তারিখের মধ্যবর্তী ১৪১৯ বঙ্গাব্দের জন্য ৫টি শাখায় মোট ৫ জনকে এই পুরস্কারের জন্য মনোনীত করা হয়; বঙ্গবন্ধু, মুক্তিযুদ্ধ এবং অন্যান্য জীবনী প্রবন্ধ এবং অনুবাদ-ভ্রমণকাহিনি শাখায় কোনো বই জমা না-পড়ায় এই দুই শাখায় কাউকে পুরস্কারের জন্য মনোনীত করা যায়নি।
২০১৩ সালের ১৪ এপ্রিল তারিখ হতে ২০১৪ সালের ১৩ এপ্রিল তারিখের মধ্যবর্তী ১৪২০ বঙ্গাব্দের জন্য ৬টি শাখায় মোট ৬ জনকে এই পুরস্কারের জন্য মনোনীত করা হয়; স্বাস্থ্য-বিজ্ঞান-প্রযুক্তি শাখায় কোনো বই জমা না-পড়ায় এই শাখায় কাউকে পুরস্কারের জন্য মনোনীত করা যায়নি।
২০১৪ সালের ১৪ এপ্রিল তারিখ হতে ২০১৫ সালের ১৩ এপ্রিল তারিখের মধ্যবর্তী ১৪২১ বঙ্গাব্দের জন্য ৬টি শাখায় মোট ৬ জনকে এই পুরস্কারের জন্য মনোনীত করা হয়; অনুবাদ-ভ্রমণকাহিনি এবং নাটক শাখায় কোনো বই জমা না-পড়ায় এই শাখায় কাউকে পুরস্কারের জন্য মনোনীত করা যায়নি।
২০১৫ সালের ১৪ এপ্রিল তারিখ হতে ২০১৬ সালের ১৩ এপ্রিল তারিখের মধ্যবর্তী ১৪২২ বঙ্গাব্দের জন্য ৬টি শাখায় মোট ৬ জনকে এই পুরস্কারের জন্য মনোনীত করা হয়; অনুবাদ-ভ্রমণকাহিনি এবং নাটক শাখায় কোনো বই জমা না-পড়ায় এই শাখায় কাউকে পুরস্কারের জন্য মনোনীত করা যায়নি।
২০১৬ সালের ১৪ এপ্রিল তারিখ হতে ২০১৭ সালের ১৩ এপ্রিল তারিখের মধ্যবর্তী ১৪২৩ বঙ্গাব্দের জন্য ৬টি শাখায় মোট ৬ জনকে এই পুরস্কারের জন্য মনোনীত করা হয়; অনুবাদ-ভ্রমণকাহিনি এবং নাটক শাখায় কোনো বই জমা না-পড়ায় এই শাখায় কাউকে পুরস্কারের জন্য মনোনীত করা যায়নি।
২০১৭ সালের ১৪ এপ্রিল তারিখ হতে ২০১৮ সালের ১৩ এপ্রিল তারিখের মধ্যবর্তী ১৪২৪ বঙ্গাব্দের জন্য ৭টি শাখায় মোট ১০ জনকে এই পুরস্কারের জন্য মনোনীত করা হয়; কবিতা-ছড়া-গান, বঙ্গবন্ধু, মুক্তিযুদ্ধ এবং অন্যান্য জীবনী প্রবন্ধ এবং নাটক - এই প্রতিটি শাখা থেকে ২ জন করে যৌথভাবে পুরস্কারের জন্য মনোনীত হন।
বিক্রম সিং

বিক্রম সিং ভারতীয় সেনাবাহিনীর একজন জেনারেল ছিলেন যিনি ৩১ মে ২০১২ থেকে ৩১ জুলাই ২০১৪ মেয়াদে সেনাপ্রধান হিসেবে দায়িত্ব পালন করেন। সেনাবাহিনী প্রধান হওয়ার আগে বিক্রম ইস্টার্ন কমান্ডের অধিনায়ক ছিলেন। শিখ হিসেবে বিক্রম দ্বিতীয় জেনারেল (যোগীন্দার যশবন্ত সিং এর পর) যিনি সেনাপ্রধানের পদ পর্যন্ত আসতে পেরেছিলেন। বিক্রম সেনাবাহিনী প্রধান থাকাকালীন তিন সেনাস্টাফ প্রধানদের সভার সভাপতিত্বও করেন।
১৯৭২ সালের ৩১ মার্চ বিক্রম শিখ লাইট ইনফ্যান্ট্রি রেজিমেন্টে কমিশনপ্রাপ্ত হন, তিনি ন্যাশনাল ডিফেন্স একাডেমী'তে ৪০তম ব্যাচে প্রশিক্ষণরত ছিলেন। বিক্রম পদাতিক বিদ্যালয়ে 'সেরা পদাতিক তরুণ কর্মকর্তা' হওয়ার গৌরব অর্জন করেছিলেন; এছাড়া তিনি কমান্ডো কোর্স এবং ট্যাকটিক্স কোর্সেও ভালো ফলাফল করেন। পদাতিক বিদ্যালয়ে পরে তিনি প্রশিক্ষক হয়ে যান।
হায়ার কমান্ড কোর্স করার পর তিনি সেনাসদরে সামরিক অভিযান পরিদপ্তরে পরিচালক হিসেবে যোগ দেন; কার্গিল যুদ্ধ চলাকালীন বিক্রম ঐ নিয়োগে থেকে সেনাবাহিনীর মূল মুখপাত্র হিসেবে কাজ করেন।
ইস্টার্ন কমান্ডের কমান্ডার হওয়ার আগে বিক্রম লেফটেন্যান্ট-জেনারেল পদবীতে সেনাসদরে স্টাফ ডিউটিস এর প্রধান কর্মকর্তা হিসেবে দায়িত্ব পালন করেন।
শ্রীলঙ্কায় অবস্থিত কূটনৈতিক মিশনের তালিকা

এটি শ্রীলঙ্কায় অবস্থিত কূটনৈতিক মিশনসমূহের একটি তালিকা।
কলম্বো:
কলম্বো:
Hambantota
Jaffna
Kandy
Resident in New Delhi, India:
ইকো পার্ক, নিউ টাউন

ইকো পার্ক বা প্রকৃতি তীর্থ ভারতের পশ্চিমবঙ্গ রাজ্যের নিউ টাউনে একটি শহুরে উদ্যান এবং ভারতের বৃহত্তম উদ্যান। এই উদ্যানের মোট আয়তন এবং এর সঙ্গে একটি দ্বীপসহ আয়তনের জলাশয় বা জলাভূমি রয়েছে। ২০১২ সালের জুলাই মাসে পশ্চিমবঙ্গের মুখ্যমন্ত্রী মমতা বন্দ্যোপাধ্যায় দ্বারা এই উদ্যানটির পরিকল্পনা করা হয়। পশ্চিমবঙ্গ আবাসন পরিকাঠামো উন্নয়ন সংস্থা (হিডকো) পার্কের নির্মাণের সমন্বয় সাধনকারী সংস্থা হিসাবে কাজ করে উদ্যানের অভ্যন্তরে বিভিন্ন কাজ বাস্তবায়নে নিযুক্ত বিভিন্ন অন্যান্য সরকারি সংস্থাগুলির সাথে।
উদ্যানকে তিনটি অংশে ভাগ করা হয়েছে; ১) জলাভূমি, ঘাসফুল এবং শহুরে বনের মত পরিবেশগত অঞ্চল, ২) থিম উদ্যানসমূহ এবং খোলা স্থান এবং ৩) শহুরে বিনোদনমূলক স্থান। ইকো পার্ককে আরো বিভিন্ন প্রজাতির গাছপালা অনুযায়ী বিভিন্ন উপ-অংশে ভাগ করা হয়েছে। পরিকল্পনা অনুযায়ী, পার্কটির মধ্যে বন্য ফুলের ময়দা, একটি বাঁশের বাগান (ব্যাম্বু গার্ডেন), ঘাসের জমি, ক্রান্তীয় গাছের বাগান (রেইন ফরেস্ট), বনসাই বাগান, চা বাগান, ক্যাকটাস ওয়াক, হেলিকোনিয়া বাগান, একটি প্রজাপতি বাগান, একটি খেলার এলাকা এবং একটি অ্যাম্ফিথিয়েটার নির্মাণ করা হয়েছে। উপরন্তু, সরকারি-বেসরকারি অংশীদারত্বে একটি ইকো-রিসোর্ট নির্মাণের পরিকল্পনা রয়েছে এবং এছাড়াও একটি এলাকা অন্তর্ভুক্ত করা হবে যেখানে রাজ্যের বিভিন্ন হস্তশিল্পের নমুনা প্রদর্শন করা হবে। ২৯ ডিসেম্বর ২০১২ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় উদ্যানটির উদ্বোধন করেন।
ইকো পার্ক পশ্চিমবঙ্গের নিউ টাউন শহরের অ্যাকশন এরিয়া-২ এলাকায় মেজর আর্টারিয়াল রোডের পাশে নেতাজি সুভাষচন্দ্র বসু আন্তর্জাতিক বিমানবন্দর থেকে ১০ কিলোমিটার দূরে  অবস্থিত। উদ্যানটি উত্তরে বিশ্ব বাংলা কনভেনশন সেন্টার এবং কলকাতার মিউজিয়াম অফ মডার্ন আর্ট, পূর্বে কেন্দ্রীয় বাণিজ্যিক এলাকা, ইন্টারন্যাশনাল ফাইন্যান্সিয়াল হাব এবং দক্ষিণ ও পশ্চিমে যাত্রাগাছি/হাতিয়ারা জনবসতি রয়েছে।
বেঙ্গল আরবান ইনফ্রাস্ট্রাকচার ডেভেলপমেন্ট লিমিটেড কর্তৃক গঠিত মাস্টার প্ল্যান অনুযায়ী ইকো পার্ক নিম্নলিখিত এলাকায় বিভক্ত করা হয়েছে:
ইকো পর্যটন পার্কে খোলা হয় :
গ্রীষ্মকালীন সময়: (১ মার্চ থেকে ৩১ অক্টোবর)
শীতকালীন সময়: (১ নভেম্বের থেকে ২৮ ফেব্রুয়ারি)
সোমবারে ইকো পার্ক বন্ধ। প্রবেশ এবং টিকিট কাউন্টার রাত ০৭:৩০ টায় বন্ধ কারা হয়, প্রবেশ মূল্য ৩০ টাকা।
ইকো পার্ক রাইড মূল্য তালিকা
ইকো পার্ক মাঠে হিডকো (পশ্চিমবঙ্গ আবাসন পরিকাঠামো উন্নয়ন সংস্থা) সহযোগিতায় বেঞ্চমার্ক ডেভেলপার্স প্রাইভেট লিমিটেড কর্তৃক ৫ জানুয়ারি, ২০১৩ তারিখে ভোকাট্টা একটি ঘুড়ি উৎসবের আয়োজন করা হয়। সকাল ১১টার পর সবাইকে অংশগ্রহণের জন্য একটি উন্মুক্ত আমন্ত্রণ জানানো হয়।
২০১৪ সালের ৫ জানুয়ারি ডাব্লুবিএইচআইডিসিও'র সহযোগিতায় বেঞ্চমার্ক নিউটাউন কলকাতা ইন্টারন্যাশনাল ঘুড়ি উৎসব ট্রাস্ট কর্তৃক আবার ভোকাট্টা-২০১৪-এর আয়োজন করা হয়। ইউকে, নেদারল্যান্ডস, বেলজিয়াম, ইতালি, যুক্তরাষ্ট্র, সিঙ্গাপুর এবং মালয়েশিয়া থেকে ঘুড়ি উড়ছে ২০১৪ সালে। আহমেদাবাদ, বেঙ্গালুরু, কোচি, মুম্বাই এবং রাজকোট থেকে জাতীয় ঘুড়ি উড়ছে এই উৎসবে যোগ দান, এ বছর অভিনব ঘুড়ির উপর জোর দেওয়া হয়। হট এয়ার বেলুন আরেকটি আকর্ষণ ছিল।
স্টর্ম রেইড

স্টর্ম রেইড (জন্ম জুলাই ১, ২০০৩) হলেন একজন মার্কিন অভিনেত্রী। তিনি ২০১৮ সালে মুক্তি পাওয়া দু:সাহসিক অভিযান এবং অপ্রত্যাশিত ঘটনাবহুল দৃশ্যকাব্যের মার্কিন চলচ্চিত্র, "এ্য রিংকেল ইন টইম-এ ম্যাগ মুরি, হিসেবে মূল ভূমিকায় অভিনয় করেছেন।
রেইড, অভিনয় করা শুরু করেন যখন তারর বয়স মাত্র তিন বছর। চলচ্চিত্র সমূহে কয়েকটি ছোট ভূমিকায় অভিনয় করার পরবর্তীতে, তিনি এডাডেমী পুরস্কার-বিজয়ী ২০১৩ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "১২ ইয়ার্স এ্য স্লেইভ"-এ এমিলি হিসেবে অভিনয় করেন। তার পরবর্তী মুখ্য চলচ্চিত্রটি ছিল ২০১৬ সালে মুক্তিপ্রাপ্ত মার্কিন কল্পবিজ্ঞান দৃশ্যকাব্যিক চলচ্চিত্র "স্লেইট", যেখানে তিনি চলচ্চিত্রটির মূল অভিনেতা (নায়ক) "বো" এর ছোট বোন "টিনা" ভূমিকায় অভিনয় করেন, বো চরিত্রটিতে অভিনয় করেন মার্কিন র‍্যাপার এবং অভিনেতা জ্যাকব ল্যাটিমোর। তিনি ছোট পর্দায় অনেকগুলো ধারাবাহিকে হাজির হয়েছেন, যেগুলোর মধ্যে "দ্য থান্ডারম্যান'স", "অ্যাডাম ডিভাইন'স হাউজ পার্টি", "" এবং "শিকাগো পি.ডি" সবচেয়ে বেশি উল্লেখযোগ্য। তিনি ২০১৮ সালে মুক্তিপ্রাপ্ত, মার্কিন চলচ্চিত্র পরিচালিকা আভা ডুভার্নে-এর পরিচালিত এবং জনপ্রিয় মার্কিন চলচ্চিত্র স্টুডিও ওয়াল্ট ডিজনি স্টুডিওস-এর অপ্রত্যাশিত ঘটনাবহুল দৃশ্যকাব্যের চলচ্চিত্র "এ্য রিংকেল ইন টাইম"-এ ,ম্যাগ মুরি হিসেবে মূল ভূমিকায় অভিনয় করেন, যেটি মার্কিন লেখিকা ম্যাডেলেইন এল'এঞ্জেল-এর ১৯৬২ সালে প্রকাশিত "এ্য রিংকেল ইন টাইম" নামক উপন্যাসের কাহিনীর উপর ভিত্তি করে তৈরী করা হয়েছে।